CELEX: 52021PC0651
Language: hu
Date: 2021-10-27
Title: Javaslat A TANÁCS HATÁROZATA az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás 63. cikkének (1) bekezdésével létrehozott vegyes bizottságban képviselendő álláspontról

EURÓPAI BIZOTTSÁG
            Brüsszel, 2021.10.27.
            COM(2021) 651 final
            2021/0335(NLE)
            
            Javaslat
            A TANÁCS HATÁROZATA
            az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás 63. cikkének (1) bekezdésével létrehozott vegyes bizottságban képviselendő álláspontról
            
               
         
         
            
               INDOKOLÁS
            
            
               1.A javaslat tárgya 
            
            
               E javaslat tárgya az Unió által az Európai Unió–PFSZ vegyes bizottságban (a továbbiakban: vegyes bizottság) az egyrészről az Európai Unió, másrészről Ciszjordánia és a Gázai övezet Palesztin Nemzeti Hatósága közötti levélváltás A. pontjában előírt ideiglenes módosítások meghosszabbításáról szóló határozat tervezett elfogadásával kapcsolatban képviselendő álláspont meghatározásáról szóló határozat.
            
            
               2.A javaslat háttere
            
            
               2.1.Az euromediterrán ideiglenes társulási megállapodás 
            
            
               Az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: az ideiglenes társulási megállapodás) célja a kereskedelem és a beruházás, valamint a harmonikus gazdasági kapcsolatok előmozdítása a felek között, elősegítve fenntartható gazdasági fejlődésüket. A megállapodás 1997. július 1-jén hatályba lépett.
            
            
               2.2.Az Európai Unió–PFSZ vegyes bizottság 
            
            
               Az Európai Unió–PFSZ Vegyes Bizottság (a továbbiakban: a vegyes bizottság) feladatkörébe tartozik, hogy határozatokat hozzon az ideiglenes társulási megállapodásban meghatározott esetekben, valamint az ideiglenes társulási megállapodásban kitűzött célok eléréséhez szükséges egyéb esetekben. A vegyes bizottság az Unió és a Palesztin Hatóság közös megegyezése alapján jár el.
            
            
               2.3.Megállapodás levélváltás formájában
            
            
               Az egyrészről az Európai Unió, másrészről Ciszjordánia és a Gázai övezet Palesztin Nemzeti Hatósága közötti, a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáró és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról szóló, levélváltás formájában létrejött megállapodás (a továbbiakban: levélváltás formájában létrejött megállapodás) a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációját célozza, és módosítja az ideiglenes társulási megállapodást. A levélváltás formájában létrejött megállapodás 2012. január 1-jén hatályba lépett.
            
            
               A levélváltás formájában létrejött megállapodás C. pontja 1. bekezdésének a) pontja felhatalmazza a vegyes bizottságot, hogy határozattal további időtartamra meghosszabbítsa az ideiglenes módosításokat. A vegyes bizottság 2020. december 10-i ülésén a felek kifejezték az ideiglenes módosítások meghosszabbítása iránti szándékukat.
            
            
               2.4.A vegyes bizottság tervezett jogi aktusa
            
            
               A vegyes bizottság határozatot tervez elfogadni a levélváltás formájában létrejött megállapodás tíz évvel történő meghosszabbításáról (a továbbiakban: a tervezett jogi aktus).
            
            
               Ciszjordániában és a Gázai övezetben továbbra is szükség van a gazdasági és társadalmi fejlődés előmozdítására. Ez különösen igaz a Gázában és környékén a közelmúltban elkövetett erőszakos cselekményeket követően. Ciszjordánia és a Gázai övezet gazdasági és társadalmi fejlődésének előmozdítása hozzájárulhat a régió politikai stabilitásának fokozásához. A levélváltás formájában létrejött megállapodást eredetileg tíz évre kötötték. Tekintettel a Ciszjordániában és a Gázai övezetben változatlanul fennálló gazdasági nehézségekre, valamint a stabilitás és a tervezés megbízhatóságának maximalizálása érdekében a levélváltás formájában létrejött megállapodás további tíz évvel történő meghosszabbítása lenne a leghatékonyabb lépés. Ezért a tervezett jogi aktus célja, hogy további tíz évvel meghosszabbítsa a mezőgazdasági termékek, a feldolgozott mezőgazdasági termékek, a halak és halászati termékek kereskedelmének ideiglenes liberalizálását. 
            
            
               Az ideiglenes társulási megállapodás 63. cikke (2) bekezdésének megfelelően a tervezett jogi aktus kötelező lesz a felekre nézve. 
            
            
               3.Az Unió által képviselendő álláspont
            
            
               Az Unió által képviselendő álláspont a mellékletben található vegyes bizottsági határozattervezet elfogadása. 
            
            
               4.Jogalap
            
            
               4.1.Eljárási jogalap
            
         
         
            
               4.1.1.Általános elvek
            
            
               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervre irányadó szabályai értelmében joghatással bíró jogi aktusok is. 
            
            
               4.1.2.A jelen esetre történő alkalmazás
            
            
               A vegyes bizottságot nemzetközi megállapodás, nevezetesen az ideiglenes társulási megállapodás 63. cikke hozta létre.
            
            
               A vegyes bizottság által elfogadandó jogi aktus az ideiglenes társulási megállapodás 63. cikkének (2) bekezdésével összhangban a nemzetközi jog szerint kötelező érvényű lesz, és ezért joghatással bíró jogi aktusnak minősül. 
            
            
               A tervezett határozat nem egészíti ki és nem módosítja a megállapodás intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus fő célkitűzése és tartalma az árukereskedelemhez kapcsolódik, így teljes mértékben az EUMSZ 207. cikkében meghatározott közös kereskedelempolitika hatálya alá tartozik. A nemzetközi megállapodások megkötésére vonatkozó hatáskört az említett cikk (4) bekezdésének első albekezdése rögzíti.
            
            
               Ezért a javasolt határozat anyagi jogalapja az EUMSZ 207. cikke (4) bekezdésének első albekezdése.
            
            
               4.3.Következtetés
            
            
               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.
            
            
               5.A tervezett jogi aktus kihirdetése
            
            
               Mivel a vegyes bizottság jogi aktusa módosítani fogja a levélváltás formájában létrejött megállapodást, elfogadását követően helyénvaló kihirdetni az Európai Unió Hivatalos Lapjában.
            
            
               2021/0335 (NLE)
            
            
               Javaslat
            
         
         
            
               A TANÁCS HATÁROZATA
            
            
               az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás 63. cikkének (1) bekezdésével létrehozott vegyes bizottságban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodást (a továbbiakban: az ideiglenes társulási megállapodás) az Unió az 1997. június 2-i tanácsi határozattal
                  1
                megkötötte, és a megállapodás 1997. július 1-jén hatályba lépett.
            
            
               (2)Az ideiglenes társulási megállapodás 63. cikke vegyes bizottságot hozott létre, amely hatáskörrel rendelkezik arra, hogy kötelező erejű határozatokat hozzon az ideiglenes társulási megállapodásban meghatározott esetekben. 
            
            
               (3)Az egyrészről az Európai Unió, másrészről Ciszjordánia és a Gázai övezet Palesztin Nemzeti Hatósága között a mezőgazdasági termékek, a feldolgozott mezőgazdasági termékek, a halak és a halászati termékek további liberalizációjáról, valamint az ideiglenes társulási megállapodás módosításáról szóló, levélváltás formájában létrejött megállapodást (a továbbiakban: a levélváltás formájában létrejött megállapodás) az Unió a 2011. október 20-i tanácsi határozattal
                  2
                megkötötte, és a megállapodás 2012. január 1-jén hatályba lépett. Az ideiglenes társulási megállapodás ideiglenes módosításai 2021. december 31-én hatályukat vesztik.
            
            
               (4)A levélváltás formájában létrejött megállapodás C. pontja 1. bekezdésének a) pontja értelmében az ideiglenes társulási megállapodás által létrehozott vegyes bizottság meghosszabbíthatja az ideiglenes társulási megállapodásnak a levélváltás formájában létrejött megállapodásban foglalt ideiglenes módosításait.
            
            
               (5)Ciszjordániában és a Gázai övezetben továbbra is szükség van a gazdasági és társadalmi fejlődés előmozdítására. Ez különösen igaz a Gázában és környékén a közelmúltban elkövetett erőszakos cselekményeket követően. Ciszjordánia és a Gázai övezet gazdasági és társadalmi fejlődésének előmozdítása hozzájárulhat a régió politikai stabilitásának fokozásához. A levélváltás formájában létrejött megállapodást eredetileg tíz évre kötötték. Tekintettel a Ciszjordániában és a Gázai övezetben változatlanul fennálló gazdasági nehézségekre, valamint a stabilitás és a tervezés megbízhatóságának maximalizálása érdekében a levélváltás formájában létrejött megállapodás további tíz évvel történő meghosszabbítása lenne a leghatékonyabb lépés. Ezért helyénvaló az ideiglenes módosítások további tíz évvel történő meghosszabbítása.
            
            
               (6)A vegyes bizottság határozatot tervez elfogadni a levélváltás formájában létrejött megállapodásban foglalt ideiglenes módosítások tíz évvel történő meghosszabbításáról.
            
            
               (7)Helyénvaló meghatározni az Unió által a vegyes bizottságban képviselendő álláspontot, mivel a határozat kötelező érvényű lesz az Unióra nézve,
            
            
               ELFOGADTA EZT A HATÁROZATOT:
            
            
               1. cikk
            
            
               A vegyes bizottságban az Unió által képviselendő álláspont a vegyes bizottság e határozathoz csatolt határozattervezetén alapul.
            
            
               2. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                        HL L 187., 1997.7.16., 1. o.
               
               
                  
                     (2)
                  
                        HL L 328., 2011.12.10., 5. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2021.10.27.
            COM(2021) 651 final
            
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás 63. cikkének (1) bekezdésével létrehozott vegyes bizottságban képviselendő álláspontról
            
               
         
         
            
            
               AZ EURÓPAI UNIÓ–PFSZ VEGYES BIZOTTSÁG
                  […] sz. HATÁROZATA
            
            
            
               […]
            
            
               az egyrészről az Európai Unió, másrészről Ciszjordánia és a Gázai övezet Palesztin Nemzeti Hatósága közötti levélváltás A. pontjában előírt ideiglenes módosítások meghosszabbításáról
            
            
               AZ EURÓPAI UNIÓ–PFSZ VEGYES BIZOTTSÁG,
            
            
               tekintettel az 1997. február 24-én Brüsszelben aláírt, az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra (a továbbiakban: az ideiglenes társulási megállapodás) és különösen annak 63. cikke (2) bekezdésére, valamint
            
            
               tekintettel a 2011. április 13-án aláírt, a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodásra (a továbbiakban: a levélváltás formájában létrejött megállapodás) és különösen annak C. pontja 1. bekezdésének a) pontjára,
            
            
               mivel:
            
            
               1.Az ideiglenes társulási megállapodás 63. cikkének (1) bekezdése felhatalmazza az Európai Unió–PFSZ vegyes bizottságot (a továbbiakban: a vegyes bizottság) arra, hogy határozatokat hozzon a megállapodásban meghatározott esetekben, valamint a megállapodásban meghatározott célkitűzések eléréséhez szükséges egyéb esetekben.
            
            
               2.A levélváltás formájában létrejött megállapodás C. pontja (1) bekezdésének a) pontja úgy rendelkezik, hogy a vegyes bizottság határozhat a levélváltás formájában létrejött megállapodás A. pontjában előírt ideiglenes módosítások meghosszabbításáról.
            
            
               3.Ezen határozat vegyes bizottság általi elfogadásának határideje úgy került megállapításra, hogy a gazdasági szereplők alkalmazkodni tudjanak az új helyzethez, és nem érinti a vegyes bizottság mint olyan hatáskörét. Mindkét fél már 2020-ban jelezte azon szándékát, hogy az ideiglenes módosításokat további tíz évig fenn kívánja tartani.
            
            
               4.A vegyes bizottság eljárási szabályzatának 10. cikke lehetővé teszi, hogy az ülések között írásbeli eljárásban határozatokat hozzanak, ha mindkét fél beleegyezik ebbe,
            
            
               ELFOGADTA EZT A HATÁROZATOT:
            
            
               1. cikk
            
            
               A mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai övezet Palesztin Hatósága között levélváltás formájában létrejött megállapodás A. pontjában előírt ideiglenes módosítások további tíz évig alkalmazandók.
            
            
               2. cikk
            
            
               (1)Ez a határozat az elfogadás napján emelkedik jogerőre, és 2022. január 1-jétől [az eredeti ideiglenes intézkedés végét követő első naptól] alkalmazandó.
            
            
               (2)Ez a határozat a megállapodás részes feleinek hivatalos nyelvein kerül megszövegezésre, amely nyelvi változatok mindegyike egyaránt hiteles.
            
         
         
            
               Kelt [...]-ban/-ben, [...]-án/-én. 
            
            
               a vegyes bizottság részéről 
            
            
               az elnök